**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES ĀRKĀRTAS**

**SĒDES PROTOKOLS Nr. 19**

2024. gada 6. septembrī

Sēde notiek videokonferences režīmā ZOOM.

Sēde sasaukta plkst.10:00

Sēdi atklāj plkst. 10:00

Sēdes norise tiek fiksēta audiovizuālajā ierakstā.

**Sēdi vada**: domes priekšsēdētājs Agris Lungevičs.

**Protokolē**: lietvede Evija Cipule.

**Sēdē piedalās deputāti:**

Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora.

**Sēdē nepiedalās deputāti:**

Artūrs Grandāns, Arvīds Greidiņš, Rūdolfs Preiss, Vita Robalte - attaisnotu iemeslu dēļ.

**Deputāti:**

Gatis Teilis nepiedalās 1. jautājuma balsojumā.

Andris Dombrovskis nepiedalās 1. un 2. jautājuma izskatīšanā un balsojumā.

**Sēdē piedalās:**

Administrācijas darbinieki : Artūrs Leimanis – informācijas tehnoloģiju nodaļas lietotāju atbalsta speciālists, Klinta Galeja – projektu ieviešanas nodaļas vadītāja, Inese Solozemniece – projektu ieviešanas nodaļas vadītājas vietniece, Liene Ankrava – finanšu nodaļas vadītāja.

Sēdes vadītājs Agris Lungevičs iepazīstina ar Madonas novada pašvaldības Domes ārkārtas sēdes darba kārtību.

**DARBA KĀRTĪBĀ:**

**1. Par Madonas novada Attīstības programmas 2022. - 2028. gadam investīciju plāna aktualizāciju**

ZIŅO: Inese Solozemniece

**2. Par 2024.gada prioritārā investīciju projekta “Pašvaldības autoceļa Ozolu ielā, Dzelzavā asfalta seguma atjaunošana” īstenošanu un aizņēmuma ņemšanu**

ZIŅO: Inese Solozemniece

**3. Par grozījumiem Madonas novada pašvaldības 28.03.2024. domes lēmumumā Nr. 230 (protokols Nr. 6, 82. p.) “Par projekta “Industriālās zonas un uzņēmējdarbības infrastruktūras izveide Madonas pilsētā Madonas novadā” sagatavošanu un nepieciešamā līdzfinansējuma nodrošināšanu”**

ZIŅO: Klinta Galeja

**1. Par Madonas novada Attīstības programmas 2022. - 2028. gadam investīciju plāna aktualizāciju**

*ZIŅO: Inese Solozemniece*

Pamatojoties uz Madonas novada ilgtspējīgas attīstības stratēģiju 2022.-2047. gadam un Madonas novada attīstības programmu 2022. - 2028. gadam, likuma “Par pašvaldībām” 14.panta otrās daļas 1.punktu, kas nosaka, ka pašvaldības pienākums ir izstrādāt pašvaldības teritorijas attīstības programmu un teritorijas plānojumu, nodrošināt teritorijas attīstības programmas realizāciju un teritorijas plānojuma administratīvo pārraudzību, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 22.punktu, kas nosaka, ka attīstības programmā ietilpst rīcības plāns un investīciju plāns, kurus izstrādā ne mazāk kā triju gadu periodam, 72.punktu, kas nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Lai veicinātu Madonas novada ilgtspējīgu attīstību, plānojot budžeta līdzekļu lietderīgu izlietojumu nepieciešams aktualizēt Madonas novada attīstības programmas investīciju plānu (2022.- 2028.gadam).

Noklausījusies sniegto informāciju, atklāti balsojot**: PAR – 13** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Aktualizēt Madonas novada attīstības programmas 2022. - 2028.gadam investīciju plānu (2022.-2028. gadam). (Pielikums Nr.1)

2. Paziņojumu par Madonas novada attīstības programmas 2022. - 2028. gadam Investīciju plāna aktualizāciju publicēt pašvaldības mājas lapā www.madona.lv.

3. Madonas novada attīstības programmas 2022. - 2028.gadam Investīciju plānu ievietot Teritorijas attīstības plānošanas informācijas sistēmā (TAPIS).

4. Iesniegt aktualizētās Madonas novada attīstības programmas 2022. - 2028.gadam Investīciju plānu Vidzemes plānošanas reģionā.

*Solozemniece 62302391*

*Lēmums Nr. 541*

**2. Par 2024.gada prioritārā investīciju projekta “Pašvaldības autoceļa Ozolu ielā, Dzelzavā asfalta seguma atjaunošana” īstenošanu un aizņēmuma ņemšanu**

*ZIŅO: Inese Solozemniece*

Madonas novada pašvaldības iepirkumu komisijā veikts iepirkums id. nr. MNP2023/20 “Pašvaldības autoceļa Ozolu ielā, Dzelzavā asfalta seguma atjaunošana”, 27.06.2023. Madonas novada iepirkumu komisijā piešķirtas iepirkuma līguma slēgšanas tiesības par kopējo līgumcenu 132504,74 EUR (viens simts trīsdesmit divi tūkstoši pieci simti četri euro, 74 centi) bez pievienotās vērtības nodokļa. Līguma summa ar Pievienotās vērtības nodokli 160330,74 EUR (viens simts sešdesmit tūkstoši trīs simti trīsdesmit euro, 74 centi). Būvuzraudzības izmaksas 4820,64 EUR(četri tūkstoši astoņi simti divdesmit euro, 64 centi) t.sk. pievienotās vērtības nodoklis.

Lai īstenotu investīciju projektu ”Pašvaldības autoceļa Ozolu ielā, Dzelzavā asfalta seguma atjaunošana” nepieciešams 165151,38 EUR (viens simts sešdesmit pieci tūkstoši viens simti piecdesmit viens euro, 38 cents), t.sk. pašvaldības finansējums 15% apmērā 24772,71 EUR (divdesmit četri tūkstoši septiņi simti septiņdesmit divi euro, 71 cents), aizņēmums valsts kasē 85% - 140378,67 EUR (viens simts četrdesmit tūkstoši trīs simti septiņdesmit astoņi euro, 67 centi).

Investīciju projekts “Pašvaldības autoceļa Ozolu ielā, Dzelzavā asfalta seguma atjaunošana” atbilst Madonas novada ilgtspējīgas attīstības stratēģijas 2022. - 2047. gadam un Madonas novada attīstības programmas 2022. - 2028. gadam (apstiprināta 2022. gada 31. maijā lēmums Nr. 357 (protokols Nr. 13, 34. p) un nodrošina lietderīgu investīciju īstenošanu pašvaldības autonomās funkciju izpildei atbilstoši likumam “Par pašvaldībām” 4. punktam.

Ņemot vērā, ka projekta īstenošana notiek 2024. gadā un tiks izmantots prioritārā aizņēmuma līdzekļi, tiek atcelts 29.06.2023. pašvaldības domes lēmums Nr. 427 (protokols Nr.9, 69 p.).

Noklausījusies sniegto informāciju, atklāti balsojot**:** atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt prioritārā investīciju projekta “Pašvaldības autoceļa Ozolu ielā, Dzelzavā asfalta seguma atjaunošana” īstenošanu par kopējo summu 165151,38 EUR (viens simts sešdesmit pieci tūkstoši viens simti piecdesmit viens euro, 38 cents) apmērā.

2. 2024. gada prioritārā investīciju projekta „Pašvaldības autoceļa Ozolu ielā, Dzelzavā asfalta seguma atjaunošana” īstenošanai, kas atbilst Madonas novada ilgtspējīgas attīstības stratēģijai 2022.-2047. gadam un Madonas novada attīstības programmai 2022. -2028. gadam un nodrošina lietderīgu investīciju īstenošanu pašvaldības autonomās funkcijas “gādāt par pašvaldības īpašumā esošo ceļu būvniecību, uzturēšanu un pārvaldību” izpildei:

2.1. Ņemt ilgtermiņa aizņēmumu apmērā 140378,67 EUR (viens simts četrdesmit tūkstoši trīs simti septiņdesmit astoņi euro, 67 centi) no Valsts kases ar tās noteikto procentu likmi uz 20 gadiem ar atlikto pamatsummas maksājumu 3 gadi. Aizņēmuma atmaksu garantēt ar pašvaldības budžetu. Aizņēmumu izņemt 2024. gadā.

2.2. Paredzēt pašvaldības 2024.gada budžetā nepieciešamo līdzfinansējumu līdz 24772,71 EUR (divdesmit četri tūkstoši septiņi simti septiņdesmit divi euro, 71 cents) investīciju projektam “Pašvaldības autoceļa Ozolu ielā, Dzelzavā asfalta seguma atjaunošana”, veicot attiecīgus grozījumus 2024.gada pašvaldības budžetā.

3. Atcelt 29.06.2023. pašvaldības domes lēmumu Nr. 427 (protokols Nr.9, 69 p.) “Par Madonas novada pašvaldības investīciju projekta “Pašvaldības autoceļa Ozolu ielā, Dzelzavā asfalta seguma atjaunošana” īstenošanu un aizņēmuma ņemšanu”.

*Solozemniece 28306100*

*Lēmums Nr.542*

**3. Par grozījumiem Madonas novada pašvaldības 28.03.2024. domes lēmumumā Nr. 230 (protokols Nr. 6, 82. p.) “Par projekta “Industriālās zonas un uzņēmējdarbības infrastruktūras izveide Madonas pilsētā Madonas novadā” sagatavošanu un nepieciešamā līdzfinansējuma nodrošināšanu”**

*ZIŅO: Klinta Galeja*

Madonas novada pašvaldības dome 28.03.2024. pieņēma lēmumu Nr. 230 (protokols Nr. 6, 82. p.) “Par projekta “Industriālās zonas un uzņēmējdarbības infrastruktūras izveide Madonas pilsētā Madonas novadā” sagatavošanu un nepieciešamā līdzfinansējuma nodrošināšanu” (turpmāk – projekts).

Izstrādājot būvprojektu “Ražošanas ēku un laukuma jaunbūve īpašumā Saules ielā 71 Madonā” tika precizēts ēku izvietojums un projekta ietvaros paredzēts izbūvēt 3 angāra tipa ražošanas ēkas, asfaltētu laukumu un labiekārtot teritoriju. Saskaņā ar būvprojekta izstrādātāju sastādīto izmaksu tāmi projektā paredzēto aktivitāšu īstenošanai plānotās projekta kopējās izmaksas sastāda EUR 5 928 042,97 (pieci miljoni deviņi simti divdesmit astoņi tūkstoši četrdesmit divi euro, 97 centi). Lai īstenotu projektu, nepieciešams aktualizēt projekta kopējās izmaksas, kas ir EUR 5 928 042,97 (pieci miljoni deviņi simti divdesmit astoņi tūkstoši četrdesmit divi euro, 97 centi), t.sk. Taisnīgas pārkārtošanās fonda finansējums EUR 3 000 000,00 (trīs miljoni euro, 00 centi), pašvaldības līdzfinansējums EUR 2 928 042,97 (divi miljoni deviņi simti divdesmit astoņi tūkstoši četrdesmit divi euro, 97 centi). Projekta līdzfinansēšanai un priekšfinansēšanai tiks ņemts aizņēmums Valsts kasē 4 428 042,97 EUR. Projekta kopējo izmaksu apmērs tiks precizēts pēc projektā paredzēto iepirkumu veikšanas.

Projektā veikto darbību Pievienotās vērtības nodokļa izmaksas tiks deklarētas kā priekšnodoklis, kas ir atgūstams no valsts budžeta.

Noklausījusies sniegto informāciju, atklāti balsojot**:** atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Izteikt lēmuma 2. punktu šādā redakcijā:

Apstiprināt projekta “Industriālās zonas un uzņēmējdarbības infrastruktūras izveide Madonas pilsētā Madonas novadā” kopējās izmaksas EUR 5 928 042,97 (pieci miljoni deviņi simti divdesmit astoņi tūkstoši četrdesmit divi euro, 97 centi), t.sk. Taisnīgas pārkārtošanās fonda finansējums EUR 3 000 000,00 (trīs miljoni euro, 00 centi), pašvaldības līdzfinansējums EUR 2 928 042,97 (divi miljoni deviņi simti divdesmit astoņi tūkstoši četrdesmit divi euro, 97 centi).

*Galeja 29360277*

*Lēmums Nr.543*

*Sēdes darba process, ziņojumi, priekšlikumi/ierosinājumi, komentāri, diskusijas atspoguļoti sēdes audiovizuālajā ierakstā.*

Sēdi slēdz 10:14

Sēdes vadītājs A. Lungevičs

Sēdes protokolētāja E. Cipule